Diari Oficial de la Generalitat Valenciana


Sumari del DOGV 5398, del 29-11-2006 (2006/13539)

RESOLUCIÓ de 2 de novembre de 2006, del conseller d'Agricultura, Pesca i Alimentació, per la qual s'amplia l'import global màxim per a l'any 2006 per a la concessió d'ajudes per a canvi varietal en determinats cítrics.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5398

Data del DOGV
:   29-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/13377


Data del document
:   02-11-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda a l'agricultura
    * agres
    * suport econòmic
    * màquina agrícola
    * segur agrícola
    * raïm
    * tractament fitosanitari
    * ajuda pública

RESOLUCIÓ de 2 de novembre de 2006, del conseller d'Agricultura, Pesca i Alimentació, per la qual s'amplia l'import global màxim per a l'any 2006 per a la concessió d'ajudes per a canvi varietal en determinats cítrics. [2006/13272]  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indiquen la línia o les línies de subvenció que les financen i l'import global màxim que s'hi destina. Estos aspectes depenen de la llei anual de pressuposts, en estos moments la Llei 15/2005, de 30 de desembre, de Pressuposts de la Generalitat Valenciana per a l'exercici 2006.  
En l'Orde de 24 de febrer de 2006, de la Conselleria d'Agricultura, Pesca i Alimentació (DOGV núm. 5208, de 28.02.06), es fixaven les línies pressupostàries i els imports globals màxims que financen per a l'exercici 2006 les ajudes gestionades per la Subsecretaria i, entre estes, la línia T4724000, .Foment i garantia agrària..  
Tenint en compte que l'import establit en l'Orde de 24 de febrer de 2006, i en l'ampliació realitzada amb data 9 d'agost de 2006, és insuficient i que hi ha crèdit pressupostari, es procedix a ampliar-ne l'import.  
Per les raons exposades, i en l'exercici de les funcions que tinc atribuïdes, resolc:  
Primer  
Es modifica l'import global màxim destinat l'any 2006 de la subvenció següent:  
Programa 714.20. Foment i garantia agrària  
Orde de 29 de març de 2000, per la qual es regulen ajudes per a canvi varietal en determinats cítrics (DOGV 3733, de 18 d'abril de 2000), i Resolució de 9 d'agost de 2006 (DOGV 5336, de 31 d'agost de 2006).  
Codi línia T4724000  
S'incrementa en 10.000,00 euros, i en resulta un import global màxim de 40.000,00 euros.  
Segon  
La present resolució posa fi a la via administrativa. Podrà interposar-se, amb caràcter previ i potestatiu, un recurs de reposició davant del conseller d'Agricultura, Pesca i Alimentació en el termini d'un mes, comptador a partir de l'endemà de la publicació, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb les disposicions dels articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i amb l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.   
València, 16 de novembre de 2006.  
El conseller d'Agricultura, Pesca i Alimentació  
JUAN G. COTINO FERRER